
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 438 

5 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας 2ου 

Κ.Α.Π.Η. Δήμου Συβότων, Ν. Θεσπρωτίας. 1 

Τροποποίηση της συστατικής πράξης του Κέντρου 
Ανοιχτής Προστασίας Ηλικιωμένων (ΚΑΠΗ) Δήμου 

Φαναριού, Ν. Πρέβεζας. 2 

Σύσταση Νομικού Προσώπου με την επωνυμία "Σχολι¬ 
κή Επιτροπή Εργαστηρίου Ειδικής Επαγγελματι¬ 
κής Εκπαίδευσης και Κατάρτισης Δήμου Αλμυρού" 

Ν. Μαγνησίας. (ΕΕΕΕΚ). 3 

Τροποποίηση συστατικής πράξης Επιχείρησης, με την 
επωνυμία Δημοτική Επιχείρηση Κοινωνικής Οικο¬ 
νομικής και Πολιτιστικής Ανάπτυξης Δήμου Αριδαί¬ 
ας, Ν. Πέλλας. 4 


Καθορισμός αποζημίωσης του Προέδρου, των μελών, 
του εισηγητή και του γραμματέα του Δ.Σ. της Δη¬ 
μοτικής Επιχείρησης Ύδρευσης Αποχέτευσης 
Έδεσσας του Δήμου Έδεσσας του Νομού Πέλλας 5 
Καθορισμός αποζημίωσης του Προέδρου, των μελών, 
του εισηγητή και του γραμματέα του Δ.Σ. της Δια¬ 
δημοτικής Επιχείρησης Ύδρευσης Αποχέτευσης 
Μ. Αλεξάνδρου - Μενηίδος (Δ.Ε.Υ.Α.Μ.Α.Μ.) του 
Νομού Πέλλας και ορισμός μέλους Δ.Σ., σε πλήρη 

απασχόληση, με αμοιβή. 6 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Ερ¬ 
γαστήριο Ειδικής Επαγγελματικής εκπαίδευσης 
και Κατάρτισης (Ε.Ε.Ε.Ε.Κ.) της Επαρχίας Θήβας» 7 
Τροποποίηση της συστατικής πράξης της Δημοτικής 
Επιχείρησης Πολιτιστικής και Οικιστικής Ανάπτυ¬ 


ξης Θήβας (ΔΕΠΟΑΘ). 8 

Καθιέρωση υπερωριακής με αμοιβή εργασίας υπαλ¬ 
λήλων Ν. Α. Αιτωλ/νίας κατά το έτος 2005. 9 

Καθιέρωση υπερωριακής απασχόλησης με αμοιβή κα¬ 
τά τις απογευματινές ώρες και Κυριακές και εξαι¬ 
ρέσιμες ημέρες, των υπαλλήλων της Ν.Α. Λασιθίου 
για το Α'εξάμηνο 2005. 10 


Τροποποίηση της υπ’ αριθμ. 53888/29.10.2004 από¬ 
φασης του Νομάρχη Λασιθίου "Καθορισμός Απο¬ 
δέκτη και όρων διάθεσης των θαλάσσιων νερών 
Ψύξης των μονάδων Ηλεκτροπαραγωγής του 
Ατμοηλεκτρικού Σταθμού (ΑΗΣ) Αθερινόλακκου 

στο νομό Λασιθίου". 11 

Χορήγηση άδειας άσκησης Επαγγέλματος Κοινών. Λει¬ 
τουργού στην Κυριακοπούλου Μαρία του Ιωάννη... 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην υπ’ αριθμ. 21500/ 
19.1.2004 απόφαση του Γενικού Γραμματέα Περι¬ 
φέρειας Δυτικής Ελλάδας. 13 


ΑΠΟΦΑΣΕΙ Σ 

Αριθ. 265 (1) 

Έγκριση Οργανισμού Εσωτερικής Υπηρεσίας 2ου 
Κ.Α.Π.Η. Δήμου Συβότων, Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
τροποποιήθηκαν με τις διατάξεις του άρθρου 26 Ν. 1832/ 
1989 και του άρθρου 8 παρ. 5 του Ν. 2307/1995. 

2. Τις διατάξεις των άρθρων 1 - 4 του Ν. 1586/1986, 
όπως τροποποιήθηκαν με τις διατάξεις του άρθρου 34 
του Ν. 2190/1994. 

3. Τις διατάξεις των Π.Δ. 37Α/1987 και 22/1990. 

4. Τις διατάξεις του άρθρου 29Ατου Ν. 1558/1985. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/1995, όπως διατυπώ¬ 
θηκε στο υπ’ αριθμ. 12/2004 πρακτικό του. 

6. Την υπ’ αριθμ. 173/2004 απόφαση του Δημοτικού 
Συμβουλίου Συβότων με την οποία εγκρίθηκε ο ΟΈΎ. του 
2ου Κ.Α.Π.Η. Συβότων και την υπ’ αριθμ. 2/2004 απόφαση 
του Διοικητικού Συμβουλίου του 2ου Κ.Α.Π.Η με την οποία 
ψηφίστηκε ο ΟΈΎ. του άνω Νομικού Προσώπου, αποφα¬ 
σίζουμε: 

Εγκρίνουμε τον Οργανισμό Εσωτερικής Υπηρεσίας του 
2ου Κ.Α.Π.Η Δήμου Συβότων, Νομού Θεσπρωτίας, που 
έχει ως εξής: 

Άρθρο Ιο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι κατηγορίες και οι κλάδοι του Προσωπικού που θα 
στελεχώσουν το Κ.Α.Π.Η προβλέπονται από το Π.Δ. 37Α/ 
1987 και Π.Δ. 22/1990 και οι θέσεις Προσωπικού διαρ¬ 
θρώνονται και διαβαθμίζονται ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κατηγορία ΤΕ 

Κλάδος ΤΕ2 Κοινωνικών Λειτουργών 

- Μία (1) θέση ΤΕ2 Κοινωνικών Λειτουργών με Γ-Α. 

ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
Κατηγορία ΠΕ 

Κλάδος ΠΕ15 Ιατρών Ειδικοτήτων 

- Μία (1) θέση Ιατρού Παθολόγου ή Γηρίατρου με μερι¬ 
κή απασχόληση. 

Κατηγορία ΤΕ 

Κλάδος ΤΕ6 Επισκεπτριών Αδελφών ή Κλάδος ΤΕ8 
Αδελφών Νοσοκόμων 

- Μία (1) θέση ΤΕ6 Επισκεπτριών Αδελφών ή ελλείψει 
αυτής Κλάδος ΤΕ8 Αδελφών Νοσοκόμων με βαθμό Γ -Α. 

Κλάδος ΤΕ 10 Φυσιοθεραπευτών - 

- Μία (1) θέση ΤΕ10 Φυσιοθεραπευτή με βαθμό Γ-Α. 

ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ 
ΚΑΙ ΓΕΩΠΟΝΙΚΟΥ ΠΡΟΣΩΠΙΚΟΥ 

Κατηγορία ΥΕ 

Κλάδος ΥΕ15 Οικογενειακών Βοηθών 

Μία (1) θέση ΥΕ 15 Οικογενειακών Βοηθών με βαθμό Δ-Α. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων και κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ και καταληκτικός ο βαθμός Α. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε και κα¬ 
ταληκτικός ο βαθμός Β. 

Με την παρούσα απόφαση και για την πρόσληψη όλου 
του προσωπικού που προβλέπεται στον παρόντα ΟΕΥ, 
προκαλείται ετήσια δαπάνη 70.000,00 ευρώ σε βάροςτου 
προϋπολογισμού του 2ου Κ.Α.Π.Η που θα εγγράφει 
στους αντίστοιχους κωδικούς του προϋπολογισμού του 
2ου ΚΑ.Π.Η, όταν εξασφαλιστεί η ανάλογη πίστωση από 
επιχορήγηση του Δήμου και του ΥΠ.ΕΣ.Δ.Δ.Α όταν αρχί¬ 
σει η διαδικασία πρόσληψης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 4 Μαρτίου 2005 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθ. 8460/04 (2) 

Τροποποίηση της συστατικής πράξης του Κέντρου Ανοι¬ 
χτής Προστασίας Ηλικιωμένων (ΚΑΠΗ) Δήμου Φανα¬ 
ριού, Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12, παρ. 1, 2, 3 και 4 του 


Ν.1188/1981 "περί καταστάσεως προσωπικού των Οργα¬ 
νισμών Τοπικής Αυτ/σης". 

2. Τις διατάξεις του άρθρον26,παρ. 4, του Ν. 1832/1989 
"περί τροποποίησης και συμπλήρωσηςτης Νομοθεσίας για 
την Τοπική Αυτ/ση, την Αποκέντρωση και άλλες διατάξεις". 

3. Τις διατάξεις του άρθρου 26, παρ. 6, του Ν. 2130/1993 
"περί τροποποίησης και συμπλήρωσης διατάξεων της πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις". 

4. Τις διατάξεις του άρθρου 8, παρ. 5, του Ν. 2307/1995 
"περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις". 

5. Τις διατάξεις του άρθρου 1 - 7, του Ν. 2503/1997 "Δι¬ 
οίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις". 

6. Την υπ’ αριθμ. 106/1997 απόφαση του Δημοτικού 
Συμβουλίου Φαναριού, με την οποία συστήθηκε στο Δή¬ 
μο, ίδιο Νομικό Πρόσωπο, με την επωνυμία, "Κέντρο Ανοι¬ 
χτής Προστασίας Ηλικιωμένων {ΚΑΠΗ} Δήμου Φαναρι¬ 
ού" και δημοσιεύτηκε στο ΦΕΚ 205/5.3.1998, τ.Β'. 

7. Την υπ’ αριθμ. 244/2004 απόφαση του Δημοτικού 
Συμβουλίου Φαναριού,"περί τροποποιήσεως της συστα¬ 
τικής πράξης του Κέντρου Ανοιχτής Προστασίας Ηλικιω¬ 
μένων {ΚΑΠΗ} Δήμου Φαναριού". 

8. Την υπ’ αριθμ. 20921/19.9.2001 απόφαση του Γ ενικού 
Γραμματέα Περιφέρειας Ηπείρου, "περί μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γ ενικού Γ ραμμα¬ 
τέα Περιφέρειας, στο Γενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001, τ.Β')", αποφασίζουμε: 

Επικυρώνουμε την υπ’ αριθμ. 244/2004 απόφαση του 
Δημοτικού Συμβουλίου Φαναριού,"περί τροποποίησης 
της συστατικής πράξης του Κέντρου Ανοιχτής Προστα¬ 
σίας Ηλικιωμένων {ΚΑΠΗ} Δήμου Φαναριού" και συγκε¬ 
κριμένα του άρθρου 3 παρ. α, ως εξής: 

Αύξηση του ύψους της επιχορήγησης από το Δήμο από 
5.869,41 ευρώ σε 30.000,00 ευρώ ,ώστε το Ν.Π.Δ.Δ. να 
μπορέσει να αντιμετωπίσειτις αυξημένες οικονομικές του 
υποχρεώσεις. 

Κατά τα λοιπά ισχύει, όπως έχει, η συστατική πράξη του 
Κέντρου Ανοιχτής Προστασίας Ηλικιωμένων}ΚΑΠΗ}, Δή¬ 
μου Φαναριού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 8 Μαρτίου 2005 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 

Αριθ. 4406 * (3) 

Σύσταση Νομικού Προσώπου με την επωνυμία "Σχολική 
Επιτροπή Εργαστηρίου Ειδικής Επαγγελματικής Εκ¬ 
παίδευσης και Κατάρτισης Δήμου Αλμυρού" Ν. Μα¬ 
γνησίας. (ΕΕΕΕΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ. 203 του Π.Δ. 410/1995. (Δη¬ 
μοτικός και Κοινοτικός Κώδικας). 

2 ,Τις διατάξεις της παρ. 8του αρθρ. 5 του Ν. 1894/1990. 

3. Τις διατάξεις του Ν. 2503/1997 (περί διοίκησης" ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

4. Τις διατάξεις του άρθρου 27 Ν. 2081/1992 με τις οποί¬ 
ες προστέθηκε νέο άρθρο 29 Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

5. Την υπ’ αριθμ. 161238/2001 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων). ΦΕΚ.597/τ.Β'/21.5.2001. 

6. Την υπ’ αριθμ. 26/2005 απόφαση του Δημοτικού Συμ¬ 
βουλίου Αλμυρού, αποφασίζουμε: 

1. Συνιστούμε στο Δήμο Αλμυρού του Νομού Μαγνη¬ 
σίας Νομικό Πρόσωπο με την επωνυμία "Σχολική Επιτρο¬ 
πή Εργαστηρίου Ειδικής Επαγγελματίας Εκπαίδευσης 
και Κατάρτισης (ΕΕΕΕΚ) Δήμου Αλμυρού" Ν. Μαγνησίας. 

2. Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Β) Η εκτέλεση μικρών έργων για επισκευή και συντήρη¬ 
ση των διδακτηρίων. 

Γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Δ) Η φροντίδα για την εξεύρεση άλλων πόρων και των 
εφοδιασμών των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα την λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Το Νομικό Πρόσωπο θαδιοικείται από δμελέςΔιοικη¬ 
τικό Συμβούλιο αποτελούμενο από: 

Α) Τον Δήμαρχο ή ένα Δημοτικό Σύμβουλο, ως Πρόε¬ 
δρο. 

Β) Τον Διευθυντή του Σχολείου Εργαστηρίου Ειδικής 
Επαγγελματικής Εκπαίδευσης και κατάρτισης (ΕΕΕΕΚ) 
Δήμου Αλμυρού. 

Γ) Ένα εκπρόσωπο Συλλόγου Γονέων και Κηδεμόνων 
της Σχολικής Μονάδος. 

Δ) Ένα εκπρόσωπο των μαθητών. 

Ε) Ένα κάτοικο του Δήμου ως μέλος 

4. Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα του Ν.Π. 

5. Πόροι του Ν.Π. θα είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Οι πρόσοδοι από την περιουσία. 

6. Περιουσία: Κινητή ή ακίνητη που τυχόν καταλείπετε. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο ή αυτόν που 
ορίζεται με απόφαση του Διοικητικού Συμβουλίου του 
Ν.Π. 

8. Με την παρούσα απόφαση προκαλείται δαπάνη σε 


βάρος του προϋπολογισμού οικ. έτους 2005 του Δήμου 
Αλμυρού ύψους 10.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 22 Μαρτίου 2005 

Με Εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 1313 (4) 

Τροποποίηση συστατικής πράξης Επιχείρησης, με την 
επωνυμία Δημοτική Επιχείρηση Κοινωνικής Οικονομι¬ 
κής και Πολιτιστικής Ανάπτυξης Δήμου Αριδαίας, Ν. 
Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των αρθ. 277-284 και 291 του Π.Δ. 410/ 
1995 (Δ.Κ.Κ.). 

2. Τις διατάξεις των άρθρων 7 & 11 του Ν. 2503/1997 
(ΦΕΚ 107/τ.Α'/30.5.1997). "Διοίκηση οργάνωση, στελέχω- 
σητης Περ/ρειας, ρύθμιση διατάξεωνγιατηνΤοπ. Αυτ/ση 
και άλλες διατάξεις. 

3. Τις διατάξεις του άρθρου 16 του Ν. 2539/1997 "Συ¬ 
γκρότηση Πρωτοβάθμιος Τοπικής Αυτ/σης". 

4. Την υπ’ αριθμ. 2993/8.9.1995 (ΦΕΚ 842/τ.Β'/ 5.10. 
1995) απόφαση Περιφερειακού Δ/ντή Πέλλας "Περί συ- 
στάσεως Δημοτικής Επιχειρήσεως Κοινωνικής Οικονομι¬ 
κής και Πολιτιστικής Ανάπτυξης Δήμου Αριδαίας". 

5. Την υπ’ αριθμ. 8543/9.12.1996 (ΦΕΚ 1207/τ.Β'/ 
31.12.1996) απόφαση Περιφερειακού Δ/ντή Πέλλας "Πε¬ 
ρί τροποποίησης της συστατικής πράξης της Επιχείρη¬ 
σης". 

6. Την υπ’ αριθμ. 2631/3.4.2000 (ΦΕΚ649/τ.Β'/22.5.2000 
απόφαση Γ ενικού Γ ραμματέα Περ/ρειας "Περί τροποποί¬ 
ησης της συστατικής πράξης της Επιχείρησης". 

7. Την υπ’ αριθμ. 1313/22.2.2002 (ΦΕΚ397/τ.Β'/ 2.4. 
2002) απόφαση Γ ενικού Γ ραμματέα Περ/ρειας "Περί τρο¬ 
ποποίησης της συστατικής πράξης της Επιχείρησης". 

8. Την υπ’ αριθμ. 89/2004 απόφαση του Δημοτικού Συμ¬ 
βουλίου Αριδαίας περί "Τροποποίησης της συστατικής 
πράξης της Δημοτικής Επιχειρήσεως Κοινωνικής Πολιτι¬ 
στικής Οικονομικής Ανάπτυξης Δήμου Αριδαίας". 

9. Την από 14.1.2005 οικονομοτεχνική μελέτη διεύρυν¬ 
σης δραστηριοτήτων της ΔΕΚΟΠΑ, η οποία αξιολογήθη¬ 
κε από τον Προϊστάμενο της ΤΥΔΚ Ν. Πέλλας και κρίθηκε 
βιώσιμη. 

10. Τις διατάξεις του αρθ. 27 του Ν. 2081/1992 (ΦΕΚ 
154/Δ') αναφορικά με τον έλεγχο δαπανών που προκα¬ 
λούν οι κανονιστικές πράξεις. 

11. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας "Με εντολή Γ ενικού Γ ραμματέα" 
αποφάσεων εγγράφων και άλλων πράξεων στον Γ ενικά 
Δ/ντή, στους Προϊσταμένους Δ/νσεων και Προϊσταμέ¬ 
νους Τμημάτων και Γραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε: 

Τροποποιούμε την υπ’ αριθμ. 2993/8.9.1995 απόφαση 
Περιφερειακού Δ/ντή Πέλλας (ΦΕΚ 842/τ.Β'/5.10.1995), 

με θέμα "Σύσταση Δημοτικής Επιχειρήσεως με την επω¬ 
νυμία "Δημοτική Επιχείρηση Κοινωνικής Οικονομικής και 
Πολιτιστικής Ανάπτυξης Δήμου Αριδαίας", όπως τροπο¬ 
ποιήθηκε με την υπ’ αριθμ. 8543/9.12.1996 (ΦΕΚ 1207/ 
τ.Β'/31.12.1996) όμοια, ως και τις υπ’ αριθμ. 2631/ 
3.4.2000 (ΦΕΚ 649/τ.Β'/22.5.2000) και 1313/22.2.2002 
(ΦΕΚ 397/τ.Β'/2.4.2002) αποφάσεις Γενικού Γραμματέα 
Περ/ρειας Κεντρικής Μακεδονίας, ως προς την παρ. 2 της 
συστατικής πράξης στην οποία προστίθεται περίπτωση 
(ιστ), διευρύνοντας έτσι τις δραστηριότητες της Δημοτι¬ 
κής Επιχείρησης όπως παρακάτω: 

ιστ) Ίδρυση και λειτουργία δημοτικού ωδείου 

Κατά τα λοιπά ισχύει η υπ’ αριθμ. 2993/8.9.1995 από¬ 
φαση Περιφερειακού Δ/ντή Πέλλας (ΦΕΚ 842/τ.Β'/ 
5.10.1995), όπως τροποποιήθηκε με την υπ’ αριθμ. 8543/ 
9.12.1996 (ΦΕΚ 1207/τ.Β'/31.12.1996) όμοια, ως και τις 
υπ’ αριθμ. 2631/3.4.2000 (ΦΕΚ 649/τ.Β'/22.5.2000) και 
1313/22.2.2002 (ΦΕΚ 397/τ.Β'/2.4.2002) αποφάσεις Γενι¬ 
κού Γραμματέα Περ/ρειας Κεντρικής Μακεδονίας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αρι¬ 
δαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 24 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 1757 (5) 

Καθορισμός αποζημίωσης του Προέδρου, των μελών, 
του εισηγητή και του γραμματέα του Δ.Σ. της Δημοτι¬ 
κής Επιχείρησης Ύδρευσης Αποχέτευσης Έδεσσας 
του Δήμου Έδεσσας του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/1980 
(ΦΕΚ 191 /Α') "Περί κινήτρων δια την ύδρευσιν επιχειρή¬ 
σεων υδρεύσεως και αποχετεύσεως", όπως τροποποιή¬ 
θηκαν με τις όμοιες του άρθρου 8 του Ν. 2839/2000 
(ΦΕΚ196/Α')" Ρυθμίσεις θεμάτωντου Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

2. Τις διατάξεις του άρθρου 7 Ν. 2503/1997 (ΦΕΚ 
107/τ.Α'/30.5.1997) "Διοίκηση, οργάνωση, στελέχωση της 
Περ/ρειας, ρύθμιση διατάξεων για τηνΤοπ. Αυτ/ση και άλ¬ 
λες διατάξεις. 

3. Την υπ’ αριθμ. 4/2005 απόφαση - πρόταση του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης --αποχέτευσης Έδεσσας (Δ.Ε.Υ.Α.Ε.). 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης για το τρέχον έτος ύψους 21.150 ευρώ 
για την οποία έχει εγγράφει ανάλογη πίστωση στον προ¬ 
ϋπολογισμό της Επιχείρησης. Τα τέσσερα (4) επόμενα 
έτη προβλέπεται να προκληθεί σε βάρος των προϋπολο¬ 
γισμών της Επιχείρησης δαπάνης ύψους 27.000 ευρώ 
κατ’ έτος για την οποία θα εγγραφούν σχετικές πιστώσεις 
στους ανάλογους κωδικούς των προϋπολογισμών των 
ετών αυτών, αποφασίζουμε: 


1. Καθορίζουμε την αποζημίωση του Προέδρου του Δι¬ 
οικητικού Συμβουλίου της Δημοτικής Επιχείρησης 
Ύδρευσης Αποχέτευσης Έδεσσας (Δ.Ε.Υ.Α.Ε ) του Δή¬ 
μου Έδεσσας του Νομού Πέλλας στα 1.762,5 ευρώ μηνι- 
αίως για τις παρεχόμενες στην Επιχείρηση υπηρεσίες 
του. 

2. Τα υπόλοιπα μέλη δεν θα λαμβάνουν καμία αποζη¬ 
μίωση για παράστασή τους ως μέλη του Δ.Σ. και ως μέλη 
της ΔΕΥΑ οπουδήποτε. 

Ο αριθμός των συνεδριάσεων μπορεί να ανέλθει σε τέσ¬ 
σερις (4) το μήνα που θα πραγματοποιούνται εκτός των 
ωρών εργασίας των υπηρεσιώντης Επιχείρησης και μέχρι 
(5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 11 Μαρτίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 1518 (6) 

Καθορισμός αποζημίωσης του Προέδρου, των μελών, 
του εισηγητή και του γραμματέα του Δ.Σ. της Διαδη¬ 
μοτικής Επιχείρησης Ύδρευσης Αποχέτευσης Μ. Αλε¬ 
ξάνδρου - Μενηίδος (Δ.Ε.Υ.Α.Μ.Α.Μ.) του Νομού Πέλ¬ 
λας και ορισμός μέλους Δ.Σ., σε πλήρη απασχόληση, 
με αμοιβή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/1980 
(ΦΕΚ 191 /Α') "Περί κινήτρων δια την ύδρευσιν επιχειρή¬ 
σεων υδρεύσεως και αποχετεύσεως", όπως τροποποιή¬ 
θηκαν με τις όμοιες του άρθρου 8 του Ν. 2839/2000 
(ΦΕΚ196/Α')" Ρυθμίσεις θεμάτωντου Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

2. Τις διατάξεις του άρθρου 7 Ν. 2503/1997 (ΦΕΚ 107/ 
τ.Α'/30.5.1997) "Διοίκηση, οργάνωση, στελέχωση της 
Περ/ρειας, ρύθμιση διατάξεων για τηνΤοπ. Αυτ/ση και άλ¬ 
λες διατάξεις. 

3. Την υπ’ αριθμ. 8/2005 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης Μ. Αλεξάνδρου - Μενηίδος (Δ.Ε.Υ.Α.Μ.Α.Μ.). 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 27.000,00 ευρώ γιατην οποία έχει 
εγγράφει ανάλογη πίστωση στον προϋπολογισμό της 
Επιχείρησης στον Κ.Α. 61.9. Τα τέσσερα (4) επόμενα έτη 
προβλέπεται να προκληθεί σε βάρος των προϋπολογι¬ 
σμών της Επιχείρησης δαπάνης ύψους 29.000,00 ευρώ, 
31,000,00 ευρώ, 33.000,00 ευρώ και 35.000,00 ευρώ κατ’ 
έτος, αντίστοιχα, γιατην οποία θα εγγραφούν σχετικές πι¬ 
στώσεις στους ανάλογους κωδικούς των προϋπολογι¬ 
σμών των ετών αυτών, αποφασίζουμε: 

1. Καθορίζουμε την αποζημίωση του Προέδρου του Δι¬ 
οικητικού Συμβουλίου της Διαδημοτικής Επιχείρησης 
Ύδρευσης Αποχέτευσης Μ. Αλεξάνδρου - Μενηίδος 
(Δ.Ε.Υ.Α.Μ.Α.Μ.) του Νομού Πέλλας στα 1.200,00 ευρώ 
μηνιαίως για τις παρεχόμενες στην Επιχείρηση υπηρε¬ 
σίες του. 

2. Καθορίζουμε την αποζημίωση του Προέδρου, των με- 

λών, του εισηγητή και Γραμματέατου Δ.Σ. της Διαδημοτι¬ 
κής Επιχείρησης Ύδρευσης Αποχέτευσης Μ. Αλέξαν¬ 
δρου - Μενηίδος (Δ.Ε.Υ.Α.Μ.Α.Μ) του Νομού Πέλλας για 
την συμμετοχή τους στις συνεδριάσεις σε 25,00 ευρώ κα¬ 
τά συνεδρίαση. 

Ο αριθμός των συνεδριάσεων μπορεί να ανέλθει σε τέσ¬ 
σερις (4) το μήνα που θα πραγματοποιούνται εκτός των 
ωρών εργασίας των υπηρεσιώντης Επιχείρησης και μέχρι 
(5) ώρες σε κάθε συνεδρίαση. 

Ορίζουμε ένα μέλος του Διοικητικού Συμβουλίου της 
Δημοτικής Επιχείρησης Ύδρευσης Αποχέτευσης Μ. Αλε¬ 
ξάνδρου - Μενηίδος (Δ.Ε.Υ.Α.Μ.Α.Μ.) και συγκεκριμένα 
τον Αντιπρόεδρο της Επιχείρησης Τρεμπολίτη Κων/νο, σε 
πλήρη απασχόληση, με τις ακόλουθες αρμοδιότητες: 

α) Να επιμελείται το Γ ραφείοΤύπου της Δ.Ε.Υ.Α.Μ.Α.Μ. 

β) Να τηρεί το Γ ραφείο παραπόνων των πελατών της 
Δ.Ε.Υ.Α.Μ.Α.Μ. 

γ) Να είναι ο Σύνδεσμος των Υπηρεσιών της 
Δ.Ε.Υ.Α.Μ.Α.Μ. και του Δ.Σ. με τις υπηρεσίες των δύο Δή¬ 
μων και των δύο Δημοτικών Συμβουλίων καθώς και του 
Διαδημοτικού Οργάνου Ελέγχου. 

δ) Να είναι ο Σύνδεσμος μεταξύ του Δ.Σ. της 
Δ.Ε.Υ.Α.Μ.Α.Μ. και των υπηρεσιών της Επιχείρησης για 
την εύρυθμη λειτουργία της. 

ε) Να είναι υπεύθυνος Ευρωπαϊκών Προγραμμάτων και 
προτάσεων της Δ.Ε.Υ.Α. προς ΕΥΔ Περιφέρειας Κεντρι¬ 
κής Μακεδονίας και ΠΕΠ. 

στ) Να είναι υπεύθυνος διεκπεραίωσης των μελετών 
της Επιχείρησης που θα απευθύνονται σε υπουργεία και 
άλλους φορείς 

Η αμοιβή του ανωτέρω για τις παρεχόμενες στην Επι¬ 
χείρηση υπηρεσίες του καθορίζεται στα 900,00 ευρώ μη- 
νιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 1 Μαρτίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 15633/04 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Εργαστή¬ 
ριο Ειδικής Επαγγελματικής εκπαίδευσης και Κατάρ¬ 
τισης (Ε.Ε.Ε.Ε.Κ.) της Επαρχίας Θήβας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξειςτου άρθρου 203του ΔΚΚ (ΠΔ410/1995). 

2. Τις διατάξειςτου άρθρου 5του Ν 1894/1990. 

3. Την υπ’ αριθμ. 3532/26.4.2004 απόφαση του Γενικού 
Γραμματέα Περιφέρειας Στερεός Ελλάδας που αφοράτη 
σύσταση Νομικού Προσώπου με την επωνυμία "Σχολική 
Επιτροπή Εργαστήριο Ειδικής Επαγγελματικής Εκπαί¬ 
δευσης και Κατάρτισης (Ε.Ε.Ε.Ε.Κ.) της Επαρχίας Θήβας 
και δημοσιεύθηκε στο ΦΕΚ 721/Β714.5.2004. 

4. Την υπ’ αριθμ. 123/2004 απόφαση του Δημοτικού 
Συμβουλίου Πλαταιών περί τροποποίησης της συστατι¬ 
κής πράξης του Ν.Π "Σχολική Επιτροπή Εργαστήριο Ειδι¬ 
κής Επαγγελματικής Εκπαίδευσης και Κατάρτισης 
(Ε.Ε.Ε.Ε.Κ.) της Επαρχίας Θήβας Ν. Βοιωτίας. 


5. Την υπ’ αριθμ. 1526/5.4.2004 απόφαση του Γενικού 
Γ ραμματέα Περιφέρειας Στερεός Ελλάδας, περί "Μετα¬ 
βίβασης δικαιώματος υπογραφής" με εντολή Γενικού 
Γ ραμματέα Περιφέρειας Στερεός Ελλάδας, στους Δ/ντες 
τοπ. Αυτ/σης και Διοίκησης, αποφασίζουμε: 

Τροποποιούμε την υπ’ αριθμ. 3532/26.4.2004 απόφαση 
του Γ ενικού Γ ραμματέα Περιφέρειας Στερεός Ελλάδας 
ως προς την παράγραφο που αφορά το Διοικητικό Συμ¬ 
βούλιο, το οποίο από πενταμελές γίνεται επταμελές και 
διαμορφώνεται ως εξής: 

1. τον εκάστοτε Δήμαρχο ως πρόεδρο , ή άλλο αιρετό 
μέλος του Δημοτικού Συμβουλίου , που ορίζεται από τον 
Δήμαρχο. 

2. Έναν (1) Δημοτικό Σύμβουλο. 

3. Τον εκάστοτε Διευθυντή του Εργαστηρίου Επαγγελ¬ 
ματικής Εκπαίδευσης και Κατάρτισης (Ε.Ε.Ε.Ε.Κ.) της 
Επαρχίας ©ηβών. 

4. Δυο (2) Δημότες του Δήμου. 

5. Έναν (1) εκπρόσωπο του συλλόγου γονέων και κηδε¬ 
μόνων, των μαθητών που παρακολουθούν το ανωτέρω 
Ε.Ε.Ε.Ε.Κ Επαρχίας ©ηβών. 

6. Έναν (1) εκπρόσωπο των μαθητών του Ε.Ε.Ε.Ε.Κ. 
Επαρχίας ©ηβών. 

Κατά τα λοιπά ισχύει ως έχει η υπ’ αριθμ. 
3532/26.4.2004 απόφαση του Γενικού Γραμματέα Περι¬ 
φέρειας Στερεός Ελλάδας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 10 Μαρτίου 2005 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Ε. ΘΕΟΔΩΡΑΚΗ 
-♦- 

Αριθ. 2258 (8) 

Τροποποίηση της συστατικής πράξης της Δημοτικής Επι¬ 
χείρησης Πολιτιστικής και Οικιστικής Ανάπτυξης Θή¬ 
βας (ΔΕΠΟΑΘ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 277 του ΔΚΚ (Π.Δ. 410/ 
1995). 

2. Τις διατάξεις του Ν. 2503/1997 περί "Διοίκησης, Ορ¬ 
γάνωσης, Στελέχωσηςτης Περιφέρειας, ρυθμίσεις θεμά¬ 
των για την Τοπική Αυτοδιοίκηση" και άλλες διατάξεις. 

3. Την υπ’ αριθμ. 29877/16.4.1985 απόφαση του Υπουρ¬ 
γού Εσωτερικών που αφορά στη σύσταση της Δημοτικής 
Επιχείρησης Πολιτιστικής και Οικιστικής Ανάπτυξης Θή¬ 
βας (ΔΕΠΟΑΘ) που δημοσιεύτηκε στο ΦΕΚ 270/9.5.1985 
τεύχος Β', όπως τροποποιήθηκε με τις υπ’ αριθμ. 16707/ 
98/20.1.1999, (ΦΕΚ 77/Β78.2.1999), 4564/28.5.1999, 
(ΦΕΚ 1293/Β724.6.1999), 10619/8.9.2000 (ΦΕΚ 1234/Β7 
9.10.2000), 5032/28.5.2004 και 6865/14.6.2004 μεταγενέ¬ 
στερες αποφάσεις μας. 

4. Την υπ’ αριθμ. 34/2005 απόφαση του Δημοτικού Συμ¬ 
βουλίου Θηβαίων, σχετικό με την τροποποίηση της συ¬ 
στατικής πράξης της Δημοτικής Επιχείρησης Πολιτιστι¬ 
κής και Οικιστικής Ανάπτυξης Θήβας (ΔΕΠΟΑΘ). 

5. Την υπ’ αριθμ. 1526/5.4.2004 απόφαση του Γενικού 
Γραμματέα Περιφέρειας Στερεός Ελλάδας "Περί μεταβί¬ 
βασης δικαιώματος υπογραφής με εντολή Γ ενικού Γ ραμ¬ 
ματέα Περιφέρειας στους Δ/ντες Τοπικής Αυτοδιοίκησης 
και Διοίκησης", αποφασίζουμε: 

Τροποποιούμε την 29877/16.4.1985 (ΦΕΚ 270/Β'/ 
9.5.1985) απόφαση του Υπουργού Εσωτερικών που αφο¬ 
ρά στην σύσταση της Δημοτικής Επιχείρησης Πολιτιστι¬ 
κής και Οικιστικής Ανάπτυξης Θήβας (ΔΕΠΟΑΘ), ως 
προς το άρθρο 4 που αναφέρεται στη διάρκεια της και πα¬ 
ρατείνει τη διάρκεια λειτουργίας της επιχείρησης για μια 
πενταετία, από την ημερομηνία λήξης της. 

Κατά τα λοιπά, ισχύει ως έχει, η υπ’ αριθμ. 29877/ 
16.4.1985 απόφαση του Υπουργού Εσωτερικών, όπως 
τροποποιήθηκε με τις μεταγενέστερες αποφάσεις. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Ε. ΘΕΟΔΩΡΑΚΗ 

-♦- 

Αριθ. 510 (9) 

Καθιέρωση υπερωριακής με αμοιβή εργασίας υπαλλή¬ 
λων Ν.Α. Αιτωλ/νίας κατά το έτος 2005. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Π.Δ. 30/1996 "Κώδικας Ν.Α.". 

2 .Τις διατάξειςτου αρθ. 15 Ν. 2503/1997 "Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις". 

3. Τις διατάξεις του αρθ. 16 του Ν. 3205/2003 "Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων, και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις (ΦΕΚ 297/τ.Α'/23.12.2003). 

4. Τις διατάξειςτου αρθ. 15του Ν. 2592/1998. 

5. Τις διατάξειςτου αρθ. 35του Ν. 2738/1999 "Συλλογι¬ 
κές Διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις" (ΦΕΚ 180/τ.Α'/9.9.1999). 

6. Τις ειδικές έκτακτες υπηρεσιακές ανάγκες που πα¬ 
ρουσιάζονται (χιονοπτώσεις, πλημμύρες, καταπτώσεις, 
πυρκαγιές) για την αντιμετώπιση των οποίων η Ν.Α. χρη¬ 
σιμοποιείτο Τεχνικό Προσωπικό και τους οδηγούς. 

7. Το γεγονός ότι το ύψος της προκαλούμενης δαπάνης 
ανέρχεται στο ποσό των 40.000,00 Ευρώ που θα καλυφθεί 
από εγγεγραμμένες πιστώσεις στον προϋπολογισμό της 
Ν.Α. Αιτωλ/νίας και στον ΚΑΕ 0511 του 072 Α, αποφασί¬ 
ζουμε: 

Α) Εγκρίνουμε την καθιέρωση υπερωριακής απογευμα¬ 
τινής εργασίας, απογευματινής, νυκτερινής, Κυριακών 
και εξαιρέσιμων πέραν του κανονικού ωραρίου εργασίας 
για το έτος 2005, ως κατωτέρω: 

ΥΠΗΡΕΣΙΑ: Τεχνικός Εξοπλισμός 

ΑΡΙΘΜΟΣ ΠΡΟΤΕΙΝΟΜΕΝΩΝ ΥΠΑΛΛΗΛΩΝ: 34 


ΩΡΕΣ ΑΠΑΣΧΟΛΗΣΗΣ: 

ΥΠΕΡΩΡΙΑΚΗ ΑΠΟΓΕΥΜΑΤΙΝΗ ΕΡΓΑΣΙΑ: 7.000 

ΝΥΧΤΕΡΙΝΕΣ ΚΥΡΙΑΚΩΝ ΚΑΙ ΕΞΑΙΡΕΣΙΜΩΝ: 

Β) Η οριστική συγκρότηση των συνεργείων θα γίνει με 
απόφαση Προϊσταμένου Δ/νσης (ωρών - υπαλλήλων). 

Γ) Η δαπάνη που θα προκληθεί δεν μπορεί να υπερβεί 
τις πιστώσεις που έχουν εγγράφει στον υπολογισμό κάθε 
Δ/νσης για το σκοπό αυτό. Αύξηση η νέα εγγραφή σχετι¬ 
κών πιστώσεων με μεταφορά κονδυλίων από άλλες κατη¬ 
γορίες δαπανών, δεν επιτρέπεται να γίνει. Επίσης δεν επι¬ 
τρέπεται για το χρονικό διάστη μα καταβολής των υπερω¬ 
ριών η είσπραξη αλλού ποσού από τον ίδιο η άλλο φορέα 
για την ίδια αίτια καθώς και όταν ο υπάλληλος απούσιασε 
με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 29 Μαρτίου 2005 

Ο Νομάρχης κ.α.α. 

Ο Αντινομάρχης 

ΧΑΡΑΛΑΜΠΟΣ Α. ΚΟΥΤΣΟΣΠΥΡΟΣ 

-♦- 

Αριθ. οικ. 7613 (10) 

Καθιέρωση υπερωριακής απασχόλησης με αμοιβή κατά 
τις απογευματινές ώρες και Κυριακές και εξαιρέσιμες 
ημέρες, των υπαλλήλων της Ν.Α. Λασιθίου για το Α' 
εξάμηνο 2005. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του Π.Δ. 30/1996 "Κώδικα Νομαρχιακής 
Αυτοδιοίκησης". 

2. Τις διατάξειςτου άρθρου 15παρ. 18εδ.2τουΝ.2503/ 
1997 "Διοίκηση, Οργάνωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις. 

3. Τις διατάξεις του άρθρου 25 παρ. 7 του Ν. 2738/1999 
"Συλλογικές διαπραγματεύσεις στη Δημόσια Διοίκηση 
κ.λ.π. (ΦΕΚ 180Α/1999) και του άρθρου 16 του Ν. 3205/ 
2003 "Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.Τ.Α., κ.λ.π." καθώς και 
την υπ’ αριθμ. 2/72757/0022/31.12.2003 διευκρινιστική 
εγκύκλιο του Γ.Λ.Κ. σύμφωνα με τις οποίες η διαπίστωση 
της ανάγκης για υπερωριακή εργασία των υπαλλήλων 
των Νομαρχιακών Αυτοδιοικήσεων και η καθιέρωση αυ¬ 
τής γίνεται με απόφαση του Νομάρχη. 

4. Τις ειδικές απρόβλεπτες, εποχικές ή επείγουσες υπη¬ 
ρεσιακές ανάγκες που παρουσιάζονται (πλημμύρες, θεο¬ 
μηνίες, χιονοπτώσεις, κατολισθήσεις, πυρκαγιές) για την 
αντιμετώπιση των οποίων η Νομαρχιακή Αυτοδιοίκηση 
απασχολεί τους υπαλλήλους και ειδικότερα τους οδη¬ 
γούς, τους Χειριστές Μηχανημάτων, τον Προϊστάμενο 
του Τμήματος Τεχνικού Εξοπλισμού, της Δ/νσης Τεχνικών 
Υπηρεσιών και τον υπάλληλο του Τμήματος Πολιτικής 
Προστασίας ((σχετικό το υπ’ αριθμ. Δ.Υ./7.2.2005 έγγρα¬ 
φο της Δ/νσης Τεχνικών Υπηρεσιών). 

5. Το γεγονός ότι έχει εξασφαλισθεί η πίστωση που 
απαιτείται για την πληρωμή της συγκεκριμένης δαπάνης 
η οποία ανέρχεται στο ποσό των πέντε χιλιάδων επτακο¬ 
σίων πενήντα (5.750,00) Ευρώ στο φορέα 072 (Δαπάνες 
Διοίκησης) και στον Κ.Α.Ε. 0511 "υπερωριακή εργασία" 
(σχετ. η από 10.2.2005 βεβαίωση της Δ/νσης Οικον. Υπη¬ 
ρεσιών), αποφασίζουμε: 

Διαπιστώνουμε την ανάγκη για υπερωριακή εργασία 
πέρα από τις ώρες της υποχρεωτικής απασχόλησης των 
υπαλλήλων μας και ειδικότερα δύο (2) ΔΕ οδηγών, τριών 
(3) ΔΕ χειρ. Μηχ/των, του προϊσταμένου του Τμήματος 
Τεχνικού Εξοπλισμού της Δ/νσης Τεχνικών Υπηρεσιών 
του κλάδου ΤΕ Πολιτικών Μηχανικών και του υπαλλήλου 
του Τμήματος Πολιτικής Προστασίας του κλάδου ΔΕ Δι¬ 
οικητικού Λογιστικού για την αντιμετώπιση των ανωτέρω 
αυξημένων υπηρεσιακών αναγκών για το Α' εξάμηνο 2005 
και για χίλιες είκοσι (1.020) συνολικά ώρες. Η δαπάνη 
αποζημίωσης βαρύνει τις εγκεκριμένες πιστώσεις του 
Πρ/σμούτης Ν.Α. Λασιθίου συνολ. Ύψους πέντε χιλιάδων 
επτακοσίων πενήντα (5.750,00) Ευρώ στο ΚΑΕ 0511. 

Η συγκρότηση των συνεργείων υπερωριακής απασχό¬ 
λησης και ο καθορισμός των ωρών εργασίας θα γίνει με 
νεώτερη απόφασή μας. 

Η παρούσα απόφαση έχει αναδρομική ισχύ μέχρι ένα 
μήνα από την ημερομηνία δημοσίευσης στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 17 Φεβρουάριου 2005 

Ο Νομάρχης 
ΑΝΤΩΝΗΣ ΣΤΡΑΤΑΚΗΣ 
-*- 

Αριθ.6413 (11) 

Τροποποίηση της υπ’ αριθμ. 53888/29.10.2004 απόφα¬ 
σης του Νομάρχη Λασιθίου "Καθορισμός Αποδέκτη 
και όρων διάθεσης των θαλάσσιων νερών Ψύξης των 
μονάδων Ηλεκτροπαραγωγής του Ατμοηλεκτρικού 
Σταθμού (ΑΗΣ) Αθερινόλακκου στο νομό Λασιθίου". 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Την υπ’ αριθμ. Ε1 β/221/1965 Υγειονομική Διάταξη και 
τις σχετικές Δ/ξεις. 

2. Την υπ’ αριθμ. Α5/950/16.4.1984 εγκύκλιο Υπουργεί¬ 
ου Υγείας Πρόνοιας και Κοιν. Ασφαλίσεων. 

3. Την υπ’ αριθμ. 53888/29.10.2004 απόφασή μας με την 
οποία γίνεται καθορισμός αποδέκτη και όρων διάθεσης 
των θαλάσσιων νερών ψύξης των μονάδων Ηλεκτροπα¬ 
ραγωγής του Ατμοηλεκτρικού Σταθμού (ΑΗΣ) Αθερινό- 
λακκου στο νομό Λασιθίου. 

4. Την υπ’ αριθμ. 1536/31.1.2005 απόφαση Γενικού 
Γραμματέα Περιφέρειας Κρήτης "Εξέταση προσφυγής 
της ΔΕΗ ΑΕ κατά της 53888/29.10.2004 απόφασης Νο¬ 
μάρχη Λασιθίου". 

5. Το υπ’ αριθμ. 1186/8.2.2005 έγγραφο της ΔΕΗ Α.Ε. 

6. Την υπ’ αριθμ. 50257/8.10.2004 απόφαση Νομάρχη 
Λασιθίου περί συγκρότησης επιτροπής καθορισμού απο¬ 
δέκτη ΑΗΣ Αθερινόλακκου όπως τροποποιήθηκε με την 
υπ’ αριθμ. 5524/17.2.2005 απόφαση. 

7. Το από 9.3.2005 πρακτικό της αρμόδιας Επιτροπής η 
οποία συνήλθε μετά την υπ’ αριθμ. 8796/23.2.2005 πρό¬ 
σκληση. 

8. Την ανάγκη λήψης μέτρων Προστασίας της Δημόσιας 
Υγείας και του Περιβάλλοντος, αποφασίζουμε: 

Τροποποιούμε την υπ’ αριθμ. 53888/29.10.2004 απόφασή 
μας και αντικαθιστούμε τις παραγράφους 1 & 6 αυτής μετά 
την ακύρωση τους με την παραπάνω σχετική (4) απόφαση 
Γενικού Γραμματέα Περιφέρειας Κρήτης ως παρακάτω: 


Η παράγραφος 1 αντικαθίσταται ως εξής: 

1. Ορίζουμε ως αποδέκτη των θαλάσσιων νερών ψύξης 
τη νότια θαλάσσια περιοχή που βρίσκεται μεταξύ των συ¬ 
ντεταγμένων του σημείου με Γεωγραφικό Μήκος 26° 
08'00"καιτου σημείου με Γεωγραφικό Μήκος 26° 09' 00". 
Τα υγρά αστικά και βιομηχανικά απόβλητα εφόσον υπο- 
στούντην απαιτούμενη επεξεργασία και εξασφαλιστούν 
τα απαιτούμενα ποιοτικά χαρακτηριστικά για την προ¬ 
στασία του υπόγειου υδροφόρου ορίζοντα, να διατεθούν 
στο έδαφος (επιφανειακά ή υπεδάφια). Να συνταχθεί με¬ 
λέτη διαθέσεως λυμάτων, η οποία να συμπεριλαμβάνει 
και γεωλογική μελέτη, που θα εξετάζει την διάθεση των 
υγρών αποβλήτων (αστικών & βιομηχανικών) στο έδαφος 
χωρίς να δημιουργούνται προβλήματα στο Περιβάλλον 
και τη Δημόσια Υγεία. 

Η παράγραφος 6 αντικαθίσταται ως εξής: 

6. Η θερμοκρασία των θαλάσσιων νερών ψύξης στο ση¬ 
μείο εκβολής τους στη θάλασσα να είναι κάτω των 30° Θ 
και σε περιόδους αυξημένης θερμοκρασίας περιβάλλο¬ 
ντος να μην υπερβαίνει τους 32° Θ. 

Και τούτο διότι έχει ορισθεί ως ανωτέρας τάξεως χρή¬ 
ση των υδάτωντου θαλάσσιου αποδέκτη η αλιεία και πά¬ 
σα άλλη χρήση πλην αλιείας εδωδίμων οστρακόδερμων 
και κολυμβήσεως και σύμφωνα με το (2) σχετικό για τη 
διαβίωση ψαριών απαιτείται ανώτατο επιτρεπόμενο όριο 
θερμοκρασίας <30°Θ. 

Κατά τα λοιπά ισχύει η υπ’ αριθμ. 53888/29.10.2004 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 22 Μαρτίου 2005 

Ο Νομάρχης 
ΑΝΤΩΝΗΣ ΣΤΡΑΤΑΚΗΣ 
-♦- 

( 12 ) 

Χορήγηση άδειας άσκησης Επαγγέλματος Κοινών. Λει¬ 
τουργού στην Κυριακοπούλου Μαρία του Ιωάννη. 

Ο ΝΟΜΑΡΧΗΣ ΜΕΣΣΗΝΙΑΣ 

Με την υπ’ αριθμ. 886/23.3.2005 απόφαση του Νομάρ¬ 
χη Μεσσηνίας χορηγείται στην Κυριακοπούλου Μαρία 
του Ιωάννη άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΔΗ Μ. ΔΡΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην υπ’ αριθμ. 21500/19.1.2004 απόφαση του Γενικού 
Γ ραμματέα Περιφέρειας Δυτικής Ελλάδας, που δημοσι¬ 
εύτηκε στο ΦΕΚ 551/τεύχος Β/31.3.2004 (σελ. 7509) και 
αφορά την τροποποίηση του άρθρου 23 του Κανονισμού 
Λειτουργίας, Διοίκησης και Παροχών του ΚΑΦ Λιμένα Πα¬ 
τριόν, γίνεται διόρθωση στο ποσό της παρ. 5 αυτής και για 
την εφάπαξ αποζημίωση των φορτ/κών - κομιστών Τελω¬ 
νείου και ΚΑΦ Λιμένος Πατρών, από το εσφαλμένο ποσό 
των "51.965 €" στο ορθό "54.563,00 €". 

(Από την Περιφέρεια Δυτικής Ελλάδας) 







6146 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θ 1 .ς|Γ - Θ-ιτΐ3ίΙ: \λ/θ 5 ιτι 331 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ί3Χ : 210 - 4071010 ίπίθπίθΐ 

Ιι11ρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτίθί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























